[{"text_idx": "#000003", "text": "Sare sozialen erabileraz eta garrantziaz ohartuta gaudela, Euskadin argitaratzen dena jasotzen dugu hementxe, bertan aipatutako ataletan sailkatuta."}, {"text_idx": "#000005", "text": "Euskadik koronabiruseko bost positibo ditu..."}, {"text_idx": "#000006", "text": "Euskadik koronabiruseko bost positibo ditu Osasun Sailak beste bi kasu konfirmatu ostean"}, {"text_idx": "#000007", "text": "Laugarren kasua Arabako lehen profesional kutsatuarekin lotura duen gizon bati dagokio eta bosgarrena Nafarroako positiboaren kontaktu bat izandako gizona da"}, {"text_idx": "#000008", "text": "Bost kasuen osasun egoera ona da eta etxeko jarraipena Euskaditik egingo da"}, {"text_idx": "#000009", "text": "Eskuak garbitzearen garrantzia gogorarazi du Osasun Sailak, eta, edozein susmo izanez gero, etxean egon behar duela eta 900 20 30 50 telefonoarekin harremanetan jarri."}, {"text_idx": "#000010", "text": "Osasun Sailak beste bi kasu baieztatu ditu, beraz, gaur gaurkoz, Euskadin koronabiruseko bost positibo daude. Laugarren kasua gizon bat da eta Arabako lehen positiboarekin izan du harremana. Bosgarrena, Nafarroako gaixoaren kontaktoa izandako gizon bat da. Bost pertsona hauek etxean isolatuta jarraitzen dute, eta haien osasun egoera ona da."}, {"text_idx": "#000011", "text": "Osasun Publikoko epidemiologiako taldeak eta Osakidetza baieztatutako kasuen kontaktuen jarraipena egiten ari dira. Izan ere, horrek ahalbidetu du positibo berri hauek identifikatzea. Gainera, kasu horiekin batera, kasu susmagarriei zorrotz erantzuten jarraitzen da."}, {"text_idx": "#000012", "text": "Ildo horretan, Osasun Sailak azpimarratu du orain inoiz baino gehiago jarraitu behar direla gaixotasun hori ez zabaltzeko ematen diren gomendioak: (1) edozein susmoren aurrean, etxean geratu eta 900 20 30 50 telefonoarekin harremanetan jarri behar da; eta (2) higiene-neurriak hartu behar dira, hala nola eskuak garbitzea, eztul egitean estaltzea edo botatzeko zapiak erabiltzea"}, {"text_idx": "#000013", "text": "Nekane Murga Osasun sailburuak Lurralde arteko Kontseiluan parte hartu du gaur eguerdian. Topaketa online bidez deitu da erkidego guztietako azken orduko egoera eguneratzeko. Bileraren helburua egoerari erantzun koordinatu bat ematen jarraitzea da, baita neurri gehiago hartzearen balorazioa, behar izanez gero."}, {"text_idx": "#000014", "text": "Osasun Sailak koronabirusari buruzko zalantza komunei buruzko hainbat galdera eta erantzun ditu bere webgunean. Gainera, kutsatzea prebenitzeko gomendio nagusiak herritarrei oso modu bisualean gogorarazten dizkien materiala garatu du."}, {"text_idx": "#000015", "text": "Osasun Sailak egoeraren bilakaeraren berri ematen jarraituko du, berritasunak daudenean."}, {"text_idx": "#000019", "text": "Osasun sailak hirugarren kasu bat baieztatu du eta gertuko kontaktu guztiei jarraipena egin die kasu berrien aurrean"}, {"text_idx": "#000020", "text": "Euskadik koronabiruseko 9 kasu positibo ditu"}, {"text_idx": "#000021", "text": "92, 88 eta 87 urteko hiru Emakume hil dira koronabirusarekin azken orduetan"}, {"text_idx": "#000022", "text": "euskadik koronabiruseko 10 kasu positibo ditu"}, {"text_idx": "#000023", "text": "Gaixotasun kronikoak zituen 90 urteko gizon bat hil da koronabirusarekin"}, {"text_idx": "#000025", "text": "Analisiek berretsi egin dute Araban eta Gipuzkoan bi pertsonengan koronabirusak eragindako infekzioa"}, {"text_idx": "#000026", "text": "Gaur goizean, osasun arlo pribatuko profesional bat hil da, covid19 konfirmatuta"}, {"text_idx": "#000028", "text": "Koronabiruseko 208 kasu berri zenbatu dira Euskadin"}]